The Smashing Pumpkins

**The Smashing Pumpkins** (се изговара **Смешинг Пампкинс**) е американска алтернативен рок група од Чикаго. Во 1988 година фронтменот и гитарист Били Корган, басистот Д'арси Врецки, гитаристот Џејмс Ајха и тапанарот Џими Чемберлин ја основале групата, а по нивното повторно обединување во 2006 година бендот претрпел промени во составот и Корган бил единствен постојан член од основањето. Сегашната постава е: Корган, Чемберлин, Ајха и гитаристот Џеф Шредер.

Корган е главен композитор на групата; неговата музичка разновидност и катарзичните стихови се одразуваат во препознатливите албуми на групата, опишани како „опис на земјата на кошмарот од Били Корган“. Со 30&nbsp;милиони продадени албуми ширум светот, Smashing Pumpkins биле една од најприфатените групи од критиката во 1990-тите, често наведувани како важни изведувачи во популаризацијата на алтернативната рок музика. Меѓутоа, внатрешните несогласувања, дрогирањето и намалената продажба биле причина за нивен распад во 2000 година.

Во 2006 година, Корган и Чемберлин повторно се обединиле и го снимиле новиот албум на Smashing Pumpkins, *Zeitgeist.* По турнеите во 2007 и 2008 година на кои присуствувал и новиот гитарист Џеф Шредер, на почетокот на 2009 година Чемберлин ја напуштил групата. Истата година, Корган започнал да снима низа снимки насловени како *Teargarden by Kaleidyscope* со различни музичари. Teargarden by Kaleidyscope се состои од самостојни песни, EP изданија и два албума кои исто така се вклучени во проектот - *Oceania* од 2012 година и во *Monuments to an Elegy* од 2014 година. Чемберлин и Ајха официјално се приклучиле на бендот во февруари 2018 година. Новата обединета постава го издала албумот *Shiny и Oh So Bright, Vol. 1 / LP: No Past. No Future. No Sun (2018)*, *Cyr* (2020) и треба да го објават *Atum: A Rock Opera in Three Acts* на три пати во текот на 2022 и 2023 година.

## Членови на бендот
**Сегашни членови**

* Били Корган&nbsp;– водечки и придружни вокали, гитари, клавијатури, бас (1988–2000, 2006–денес)
* Џејмс Ајха&nbsp;– гитари, бас, придружни и повремено водечки вокали (1988–2000, 2018–сега)
* Џими Чемберлин&nbsp;– тапани (1988–1996, 1998–2000, 2006–2009, 2015–сега)
* Џеф Шредер&nbsp;– гитари, клавијатури (2006–денес)

**Денешни членови за настапи во живо**

* Џек Бејтс – бас (2015-денес)
* Кејти Кол – клавијатури, гитари, придружни вокали (2015-денес)

**Поранешни членови**

* Д'Арси Врецки&nbsp;– бас, придружни и повремено водечки вокал (1988–1999)
* Мелиса Ауф дер Маур&nbsp;– бас (1999–2000)
* Џинџер Пули&nbsp;– бас (2007–2010)
* Мајк Бирн&nbsp;– тапани, придружни вокали, клавијатури (2009–2014)
* Никол Фиорентино&nbsp;– бас, придружни вокали, клавијатури (2010–2014)

## Награди
**[[American Music Award|Американски музички награди]]**

* 1997 година – Најдобар алтернативен уметник

**[[Награди Греми|Греми награди]]**

* 1997 година – „Bullet with Butterfly Wings“ – Најдобра хард рок изведба
* 1998 година – „The End Is the Beginning Is the End“ – Најдобра хард рок изведба

**МТВ Europe музички награди**

* 1996 – Најдобар рок

**[[МТВ Видео Музички Награди|МТВ Видео музички награди]]**

* 1996 – „Тonight, Tonight“ – видео на годината, пробивно видео, најдобра режија, најдобри визуелни ефекти, најдобра уметничка режија, најдобра кинематографија
* 1996 – „1979“ – Најдобро видео од алтернативна музика

## Дискографија
**Студиски албуми**

* Gish (1991)
* Siamese Dream (1993)
* Mellon Collie and the Infinite Sadness (1995)
* Adore (1998)
* Machina/The Machines of God (2000)
* Machina II/The Friends & Enemies of Modern Music (2000)
* Zeitgeist (2007)
* Teargarden by Kaleidyscope (2009—2014)
** Oceania (2012)
** Monuments to an Elegy (2014)
* Shiny and Oh So Bright, Vol. 1 / LP: No Past. No Future. No Sun. (2018)
* Cyr (2020)
* *Atum: A Rock Opera in Three Acts* (2023)
* *Aghori Mhori Mei* (2024)

## Наводи

## Дополнителна литература

* 

## Надворешни врски

* 
* The Smashing Pumpkins discography at Discogs 
* 
* 
* The Smashing Pumpkins discography at MusicBrainz

Категорија:Квартети
Категорија:Добитници на Греми
Категорија:Американски алтернативен метал музички групи
Категорија:Добитници на MTV Europe музички награди
Категорија:Музички групи основани во 1988 година